# Μπίλι Κράνταπ

| Μπίλι Κράνταπ |
| --- |
|  |
| Γέννηση | 8 Ιουλίου 1968 (1968-07-08) Μανχάσετ, Νέα Υόρκη, ΗΠΑ |
| Σπουδές | Πανεπιστήμιο της Βόρειας Καρολίνας στο Τσάπελ Χιλ, Σχολή Καλών Τεχνών Τις του Πανεπιστημίου της Νέας Υόρκης και St. Thomas Aquinas High School |
| Ιδιότητα | ηθοποιός θεάτρου, ηθοποιός ταινιών, ηθοποιός τηλεόρασης και ηθοποιός |
| Σύζυγος | Ναόμι Γουότς (από 2023) |
| Σύντροφος | Μαίρη Λουίζ Πάρκερ (1996–2003) Κλαιρ Ντέινς (2003–2006) |
| Τέκνα | Γουίλιαμ Άτικους Πάρκερ |
| Γονείς | Τόμας Χένρυ Κράνταπ Γ' και Γκιοργκάννε Γκέιδερ |
| Είδος τέχνης | Ηθοποιός |
| Βραβεύσεις | Παγκόσμιο θεατρικό βραβείο (1995), βραβείο Τόνυ για τον καλύτερο ηθοποιό σε θεατρικό έργο (2007), βραβείο Έμμυ ζώνης υψηλής τηλεθέασης για εξαιρετικό πρωταγωνιστή σε δραματική σειρά (2020), βραβείο Κλάρενς Ντέργουεντ και Critics' Choice Television Award for Best Drama Supporting Actor (2024) |
|  Σχετικά πολυμέσα |
|

Ο **Μπίλι Κράνταπ** (*William Gaither "Billy" Crudup*, 8 Ιουλίου 1968) είναι Αμερικανός ηθοποιός. Έχει βραβευτεί με ένα Βραβείο Τόνυ το 2007. Γνωστές στο ευρύ κοινό ερμηνείες του είναι στις ταινίες *Sleepers* (1996), *Σχεδόν Διάσημοι* (2000) και *Big Fish: Αληθινές ιστορίες* (2006).

## Βιογραφικά στοιχεία

### Παιδικά χρόνια & Σπουδές

Ο Μπίλι Κράνταπ γεννήθηκε στις 8 Ιουλίου 1968, στην πόλη Μανχάσετ, στην πολιτεία της Νέας Υόρκης. Είναι εγγονός του Μπίλι Γκέιθερ, ενός διάσημου δικηγόρου στην Φλόριντα. Οι γονείς του πήραν διαζύγιο όταν ήταν ακόμα παιδί, και αργότερα παντρεύτηκαν ξανά, προτού χωρίσουν για δεύτερη φορά. Ο ηθοποιός έχει επίσης δύο αδερφούς, τον Τόμμυ και τον Μπρουκς, και οι δύο παραγωγοί στο επάγγελμα. Η οικογένεια έφυγε από τη Νέα Υόρκη όταν ο Μπίλι ήταν οχτώ ετών, πρώτα για να ζήσουν στο Τέξας, και κατόπιν στη Φλόριντα. Αποφοίτησε από το Saint Thomas Aquinas High School στο Φορτ Λόντερντεϊλ της Φλόριντα το 1986.

Ο Κράνταπ φοίτησε στο Πανεπιστήμιο της Βόρειας Καρολίνας στο Τσάπελ Χιλ, όπου πήρε το πτυχίο του, και ακολούθησε το πάθος του για την υποκριτική με τη θεατρική ομάδα των προπτυχιακών φοιτητών, τη Lab!Theatre. Κατόπιν φοίτησε στην Tisch School of the Arts στο Πανεπιστήμιο της Νέας Υόρκης, όπου πήρε Μάστερ στις Καλές Τέχνες το 1994. Ένα χρόνο μετά την αποφοίτησή του, έκανε το ντεμπούτο του στο Μπρόντγουεϊ στην παραγωγή του Lincoln Center Theater για το έργο του Τομ Στόπαρντ με τίτλο *Arcadia*.

### Καριέρα

Ο Κράνταπ εμφανίστηκε στον κινηματογράφο σε ταινίες όπως το *Sleepers* το 1996, μια ταινία που πραγματεύεται την παιδική κακοποίηση, και το *Inventing the Abbotts* το 1997. Αν και έχει εμφανιστεί αρκετές φορές στον κινηματογράφο, περιοδικά επιστρέφει στη σκηνή. Ο πρώτος του ρόλος σε μεταγλώττιση κινούμενων σχεδίων ήταν για την ταινία του Χαγιάο Μιγιαζάκι, Πριγκίπισσα Μονονόκε, όπου και χάρισε τη φωνή του στον πρίγκιπα Ασιτάκα. Κατόπιν υποδύθηκε τον Ράσελ Χαμοντ, τον μυστικιστή κιθαρίστα στην ταινία του Κάμερον Κρόου *Σχεδόν Διάσημοι* το 2000. Επίσης είναι η φωνή πίσω από τις διαφημίσεις της MasterCard "Priceless" στις Ηνωμένες Πολιτείες από το 1997, κάνοντας την πρώτη του εμφάνιση σε διαφήμιση το 2005. Το 2001 έπαιξε στην ταινία *Σάρλοτ Γκρέι* στο πλευρό της Κέιτ Μπλάνσετ, ενώ το 2003 στο δημιούργημα του Τιμ Μπάρτον, *Big Fish: Αληθινές ιστορίες*, με τον Άλμπερτ Φίννεϋ και τη Μαριόν Κοτιγιάρ. Στην ταινία του 2006, *Ο Καθοδηγητής* έπαιξε το Βρετανό κατάσκοπο Αρτς Κάμινγκς.

Ο Κράνταπ έλαβε μια υποψηφιότητα για Βραβείο Τόνυ για την ερμηνεία του στο έργο *The Elephant Man* στο Μπρόντγουεϊ, όπως και για την παραγωγή *Ο πουπουλένιος*. Από τον Οκτώβρη του 2006 έως το Μάιο του 2007, εμφανίστηκε στα πρώτα δύο μέρη του έργου του Τομ Στόπαρντ *The Coast of Utopia* στο Lincoln Center, υποδυόμενος τον κριτικό Βησσαρίωνα Μπελίνσκυ, ρόλο για τον οποίο έλαβε τελικά το Βραβείο Τόνυ.

To 2009 ο Κράνταπ πρωταγωνίστησε στην κινηματογραφική μεταφορά του κόμικ *Watchmen* στο ρόλο σούπερ ήρωα Δρ. Μανχάταν υπό το σκηνοθέτη Ζακ Σνάιντερ. Τα γυρίσματα της ταινίας πραγματοποιήθηκαν στο Βανκούβερ του Καναδά. Το 2010 έπαιξε μαζί με την Τζούλια Ρόμπερτς στην ταινία *Eat Pray Love*.

### Προσωπική Ζωή

Από το 1996 έως το Νοέμβριο του 2003, ο Κράνταπ διατηρούσε δεσμό με την ηθοποιό Μαίρη - Λουίζ Πάρκερ, με την οποία απέκτησε ένα γιο, τον Γουίλιαμ Άττικους Πάρκερ, που ήρθε στον κόσμο στις 7 Ιανουαρίου 2004. Έλαβε αρνητική δημοσιότητα γιατί χώρισε με τη σύντροφό του ενώ εκείνη ήταν επτά μηνών έγκυος. Το 2004, ο Κράνταπ και η συμπρωταγωνίστριά του στην ταινία *Το Ωραίο Φύλλο*, Κλερ Ντέινς, επιβεβαίωσαν πως διατηρούσαν σχέση, αλλά διέψευσαν τις πληροφορίες που τους ήθελαν ζευγάρι από την εποχή που ο Κράνταπ ήταν με την Πάρκερ. Το Δεκέμβριο του 2006, οι δύο τους χώρισαν αφού η Ντέινς εθεάθη με τον ηθοποιό Χιου Ντάνσυ.

## Φιλμογραφία

|  |  |  |
| --- | --- | --- |
| **Έτος** | **Τίτλος** | **Ελληνικός Τίτλος** |
| 1996 | *Sleepers* |  |
| *Everyone Says I Love You* | *Όλοι Λένε Σ’ Αγαπώ* |
| 1997 | *Inventing the Abbotts* |  |
| *Grind* |  |
| *Princess Mononoke* | *Πριγκίπισσα Μονονόκε* |
| 1998 | *Monument Ave* ή *Snitch* |  |
| *Without Limits* |  |
| *The Hi-Lo Country* | *Η Πόλη του Πάθους* |
| 1999 | *Jesus' Son* | *Ο Γιος του Ιησού* |
| 2000 | *Waking the Dead* |  |
| *Almost Famous* | *Σχεδόν Διάσημοι* |
| 2001 | *World Traveler* |  |
| *Charlotte Gray* | *Σάρλοτ Γκρέϊ* |
| 2002 | *Birdseye* |  |
| 2003 | *Big Fish* | *Big Fish: Αληθινές ιστορίες* |
| 2004 | *Stage Beauty* | *Το Ωραίο Φύλο* |
| 2005 | *Trust the Man* | *Απατημένες Σύζυγοι* |
| 2006 | *Mission: Impossible III* | *Επικίνδυνες Αποστολές ΙΙΙ* |
| *The Good Shepherd* | *Ο Καθοδηγητής* |
| 2007 | *Dedication* |  |
| 2008 | *Pretty Bird* |  |
| 2009 | *Watchmen* |  |
| *Public Enemies* | *Δημόσιος Κίνδυνος* |
| 2010 | *Eat Pray Love* |  |
| 2011 | *The Convincer* |  |

## Βραβεύσεις και Υποψηφιότητες

Βραβεία Independent Spirit

**Υποψηφιότητα: 2001: Α' Ανδρικής Ερμηνείας για την ταινία *Ο Γιος του Ιησού*

MTV Movie Awards

**Υποψηφιότητα: 2001: Καλύτερη Ατάκα σε Ταινία για την ταινία *Σχεδόν Διάσημοι*

National Board of Review

**Βράβευση: 1998: Καλύτερης ερμηνείας από πρωτοεμφανιζόμενο για την ταινία *Η Πόλη του Πάθους*

Βραβεία Satellite

**Υποψηφιότητα: 2002: Β' Ανδρικής Ερμηνείας σε Δραματική Ταινία για την ταινία *Σάρλοτ Γκρέι*

**Πλήρης Κατάλογος Βραβείων: εδώ**
## Αναφορές

## Πηγές

* Η ιστοσελίδα του στο IMDb.

## Εξωτερικοί σύνδεσμοι

* Η ιστοσελίδα του στο IMDb.
* Η ιστοσελίδα του στο Cine.gr.